**RESYME` OG SPØRSMÅL FRA DAGENS TALE, DATERT 20.06.2021,**

**v/ungdomspastor Martine Aanensen**

**TEMA: Tvil og tro**

Teksten er hentet fra;

Joh.20. 24-29

Da Thomas hørte at noen av de andre disiplene hadde møtt Jesus etter oppstandelsen, tvilte han sterkt på om det var sant. Han stilte noen betingelser for å kunne tro det, nemlig å se naglemerkene i hendene hans. Da han fikk se og kjenne, trodde han. Men Jesus sier; «Salige er de som ikke ser, og likevel tror».

Mange av oss kan speile oss i Thomas. Vi forlanger forklaringer og fakta for å tro mye av det som vi får presentert. Men Jesus tåler å høre alle våre spørsmål og vår tvil.

Vi har fortellingene fra bibelen, men har ikke selv vært der. Vår erfaring har vi lært gjennom våre foreldre, vitnesbyrd fra andre og våre bønner. Vi har en kirke som fortsatt lever. Alt dette har skapt tro i oss.

Det finnes en skaper som tilgir oss og er tilstede i livene våre. Når det flagges ved kirken hver søndag, forteller vi at det finnes en historie som vi tror på og som uttrykker at Jesus er min Herre og min Gud.

**Spørsmål/fokusområder til bruk i småfellesskapene**

1. Les tekstene det er talt over høyt sammen i gruppa. Om det er brukt flere bibeltekster, kan dere velge hvilke dere vil lese høyt. La teksten synke inn ved at det er stille noen minutter, og be gjerne en bønn om Guds åpenbaring over teksten.
2. Samtal i noen minutter om de tankene du får når du leser teksten eller har hørt talen. (Dette punktet kan føre oss langt på viddene. Det er derfor lurt å begrense det til 3-4 innspill og ta disse med videre inn i neste spørsmål, gjerne ved å notere ned stikkord)
3. Samtal om disse 3 dimensjonene i teksten(e)
4. Hvordan berører teksten(e)/talen Guds forhold til meg og mitt forhold til Gud?
5. Hvordan berører teksten(e)/talen mitt forhold til småfellesskapet / menigheten?
6. Er det noe i teksten(e)/talen som vender blikket vårt ut til de vi er kalt til å vinne?
7. Del med gruppa hva Gud gir deg gjennom samtalen og hva han vil lære deg eller ønsker for deg i fortsettelsen.
8. Hva trenger du forbønn for?

Erfaringen vår er at ingen vil bruke denne ressursen likt. Dette er kun ment som en hjelp . Vær fri til å lede samtalen slik du kjenner blir riktig for din gruppe. Vi oppmuntrer deg til å spørre Gud hva han vil åpenbare for gruppen og for enkeltpersoner.